पटना: बिहार सरकार में मंत्री सुरेश शर्मा पर पश्चिम बंगाल के होटल में मारपीट के आरोप को लेकर लेकर अब बिहार की सियासत गरम हो गयी है. विपक्ष के नेता तेजस्वी यादव को बिहार सरकार पर हमला करने का मौका मिला गया है और वो इसमें चूक भी नहीं रहे हैं. बिहार के नेता प्रतिपक्ष तेजस्वी यादव ने सुशील मोदी को गुंडागर्दी करने वालों का सरगना कहा है, तेजस्वी ने नीतीश कुमार से पूछा है कि क्या वो ऐसे मंत्री से इस्तीफा मांगेंगे? बिहार के नगर विकास मंत्री सुरेश शर्मा के सुरक्षाकर्मियों और समर्थकों द्वारा पश्चिम बंगाल के होटल में मारपीट की घटना का आरोप है.